**TUKUMA NOVADA PAŠVALDĪBA**

Iestādes reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: pasts@tukums.lv

|  |
| --- |
|  |

Tukumā

|  |  |  |
| --- | --- | --- |
|  | Nr. | TND/1-23/22/5008 |
| Uz | 05.10.2022 | Nr. | --- |

|  |
| --- |
|  "LATVIJAS DAUDZBĒRNU ĢIMEŅU APVIENĪBA"e-pasts: laiks.gimenei@gmail.com  |

**Par pašvaldības atbalstu Tukuma novada ģimenēm,**

**kuru aprūpē ir vismaz trīs bērni**

Informējam, ka Tukuma novada pašvaldībā 05.10.2022. ir saņemts Jūsu pieprasījums, kurš reģistrēts ar Nr.7948, par informācijas sniegšanu saistībā ar atbalsta sniegšanu Tukuma novada ģimenēm, kuru aprūpē ir vismaz trīs bērni.

 Darām zināmu, ka saskaņā ar Tukuma novada domes saistošajiem noteikumiem, Tukuma novada pašvaldība 2022.gadā piešķir sekojošus pabalstus:

* pabalstu jaundzimušā bērna aprūpei 200,00 *euro* apmērā izmaksā par katru Tukuma novada administratīvajā teritorijā pirmreizēji dzīvesvietā deklarētu jaundzimušu bērnu;
* pabalstu bērna, kuram noteikta invaliditāte, aprūpei 100,00 *euro* apmērā par katru bērnu piešķir reizi kalendārajā gadā ģimenei, kura savu dzīvesvietu ir deklarējusi Tukuma novada administratīvajā teritorijā un aprūpē vismaz vienu bērnu ar invaliditāti, ar mērķi finansiāli atbalstīt vecākus bērna, kuram noteikta invaliditāte, aprūpē;
* materiāls atbalsts higiēnas pakalpojumu nodrošināšanai vienu reizi mēnesī sedz maksu dušas apmeklējumam līdz 2,00 euro.
* pabalsts zobu protezēšanas pakalpojumiem (daudzbērnu ģimenes vecākam);
* remigrācijas pabalsts - piešķir ģimenei, kuras aprūpē ir viens vai vairāki nepilngadīgi bērni, ģimenes locekļi ir Latvijas pilsoņi vai Latvijas valsts piederīgie (ar termiņuzturēšanās vai pastāvīgās uzturēšanās atļaujām, Latvijas nepilsoņi), un kura vēlas atgriezties no dzīvesvietas citā valsts teritorijā uz Latviju un par savu dzīvesvietu izvēlējusies Tukuma novada administratīvajā teritorijā esošu mājokli. Remigrācijas pabalstu līdz 500,00 *euro* piešķir vienīgā mājokļa iegādei vai faktisko īres izdevumu segšanai līdz diviem mēnešiem, ja ģimene attiecīgajā īpašumā ir deklarējusi dzīvesvietu;
* atbalsts audžuģimenēm - pabalsts bērna uzturam 280,00 *euro* mēnesī, pabalsts apģērba un mīkstā inventāra iegādei 150,00 *euro* gadā. Tukuma novada pašvaldība nosaka un izmaksā pabalstu par audžuģimenes pienākumu pildīšanu 25,00 *euro* mēnesī par katru Tukuma novada pašvaldības teritorijā dzīvesvietu deklarējušu un ar Tukuma novada bāriņtiesas lēmumu audžuģimenē ievietotu bērnu.

Palīdzība nav izdalīta atsevišķi daudzbērnu ģimenēm, tā tiek nodrošināta vispārējā kārtībā, izņemot higiēnas pakalpojumam un pabalstam zobu protezēšanai. Tukuma novada pašvaldības iestāde “Tukuma novada sociālais dienests” sniedz sociālo palīdzību, veic sociālo darbu un piešķir nepieciešamos pakalpojumus ģimenēm ar bērniem, tai skaitā arī ģimenēm, kuru aprūpē ir trīs un vairāk bērni. Sociālā darba ietvaros tiek nodrošinātas psihosociālās konsultācijas un psihologa pakalpojums, tai skaitā smilšu spēļu terapija, psihoterapeita un psihiatra konsultācijas, atkarību speciālista un narkologa konsultācijas, ģimenes asistenta pakalpojums, jauniešu sociālās rehabilitācijas un atbalsta programma un jauniešu mentora pakalpojums, PEP mammas konsultācijas, montesori speciālista nodarbības. Ģimenēm ar bērniem tiek nodrošināts arī valsts apmaksāts rehabilitācijas pakalpojums vardarbībā cietušiem bērniem un pilngadīgām personām dzīvesvietā un institūcijā, kā arī valsts apmaksāts rehabilitācijas pakalpojums vardarbību veikušām pilngadīgām personām. Vecākiem tiek nodrošinātas atbalsta grupas un individuāls atbalsts pēc vajadzības.

Atbalsts izglītības jomā:

Atbalsts izglītojamiem no daudzbērnu ģimenēm:

* + atvieglojums 81 % apmērā no ēdināšanas pakalpojuma maksas pirmsskolas un vispārējās izglītības iestādēs;
	+ vecāku līdzfinansējuma maksas atvieglojums 50% apmērā par profesionālās ievirzes izglītības iestāžu programmās ietvertā mācību procesa nodrošināšanu un sniegtajiem pakalpojumiem Tukuma novada pašvaldības dibinātajās profesionālās ievirzes izglītības iestādēs;
	+ izsniedz abonementa biļetes ar 60% atlaidi sabiedriskajā transportā Tukuma pilsētas maršrutos, uzrādot derīgu skolēnu apliecību un Latvijas Goda ģimenes apliecību “3+ Ģimenes karte”.

Atbalsts visiem izglītojamiem, tai skaitā izglītojamiem no daudzbērnu ģimenēm:

* + pašvaldības līdzfinansējums 200,00 *euro* apmērā bērnu uzraudzības pakalpojumam, ja pašvaldība nevar nodrošināt vietu pirmsskolas izglītības iestādē;
	+ pašvaldības līdzfinansējums (līdzfinansējuma apmērs katru gadu var mainīties), ja bērns apmeklē privātās pirmsskolas izglītības iestādi (ja pašvaldība nevar nodrošināt vietu pašvaldības pirmsskolas izglītības iestādē).

Ēdināšana:

* + - pirmsskolas obligātās izglītības vecuma (5-6 g.v.) bērniem ēdināšana bez maksas;
		- vispārējās izglītības iestādēs 1.-4.klašu izglītojamajiem ēdināšana bez maksas;
		- izglītojamajiem, kuri dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss ēdināšana tiek nodrošināta bez maksas.

Transports:

* + - izglītības iestāžu izglītojamajiem par braucieniem mācību gada laikā no dzīvesvietas līdz izglītības iestādei un atpakaļ novada administratīvajā teritorijā reģionālajos vietējās nozīmes maršrutos ir tiesības saņemt kompensāciju:
* ārpus pilsētas teritorijas dzīvojošajiem vispārējās pamatizglītības iestādes (1.–9. klase) izglītojamajiem 100 % apmērā;
* ārpus pilsētas teritorijas dzīvojošajiem vispārējās vidējās izglītības iestādes (klātienes10.–12. klase) izglītojamajiem 100 % apmērā;
* pašvaldības profesionālās ievirzes izglītības iestāžu izglītojamajiem par braucieniem mācību gada laikā no dzīvesvietas ārpus Tukuma vai Kandavas pilsētas līdz izglītības iestādei un atpakaļ Tukuma novada administratīvajā teritorijā 50% apmērā;
* vispārējās un pašvaldības profesionālās ievirzes izglītības iestādes izglītojamajiem par braucieniem sabiedriskajā transportā Tukuma pilsētas maršrutos (100% apmērā).

Pašvaldība daļēji kompensē izglītojamo vecākiem un likumiskajiem pārstāvjiem transporta izdevumus, ja izglītojamais uz izglītības iestādi tiek vests ar personīgo transporta līdzekli, ja:

* bērns vecumā no pusotra līdz trīs gadiem, kura faktiskā dzīvesvieta ir Tukuma vai Kandavas pilsētas administratīvā teritorija, tiek vests ar personīgo transporta līdzekli no Tukuma vai Kandavas pilsētas administratīvās teritorijas uz izglītības iestādi ārpus Tukuma vai Kandavas pilsētas administratīvās teritorijas (kompensācijas apmērs 0,11 *euro* centi par kilometru, bet ne vairāk kā 60,00 *euro* apmērā mēnesī vienas ģimenes ietvaros);
* bērns, kurš uzsācis obligāto sagatavošanu pamatizglītības ieguvei, apmeklē izglītības iestādi ārpus Tukuma vai Kandavas pilsētas administratīvās teritorijas un attiecīgajā maršrutā netiek nodrošināts pašvaldības transports izglītojamo pārvadājumiem;
* izglītojamais, kurš apmeklē vispārējās izglītības un/vai profesionālās ievirzes izglītības iestādi un kura faktiskā dzīvesvieta ir ārpus Tukuma vai Kandavas pilsētas administratīvās teritorijas, tiek vests ar personīgo transporta līdzekli uz izglītības iestādi Tukuma vai Kandavas pilsētas administratīvās teritorijā vai uz Engures Mūzikas un mākslas skolu.

Pašvaldība piešķir līdzfinansējumu par pašvaldībā deklarēta bērna dalību atklātā vai slēgtā diennakts nometnē. Līdzfinansējums tiek piešķirts par bērna dalību vienā nometnē kalendārā gada laikā. Līdzfinansējuma apmērs ir 6,00 *euro* par bērna dalību nometnē diennaktī. Uz līdzfinansējumu nevar pretendēt, ja nometnes organizēšanā nav paredzēta vecāku maksa par bērna dalību nometnē.

Nekustamā īpašuma nodokļa atlaide virs likuma “Par nekustamā īpašuma nodokli” 5.pantā obligāti noteikto - pašvaldībā nekustamā īpašuma nodokļa atvieglojumi tiek piešķirti, ja daudzbērnu ģimenes status tiek iegūts pēc taksācijas gada 1.janvāra, nodokļa atlaide piemērojama ar nākamo kalendāro mēnesi pēc statusa iegūšanas, ja iesniegums par nekustamā īpašuma nodokļa atlaidi tiek iesniegts līdz taksācijas gada beigām.

|  |  |
| --- | --- |
| Domes priekšsēdētāja vietnieks | Inga Priede |

Rudēvica 63132800

dace.rudevica@tukums.lv